《秋日閒居十首 其二》
宋代·张侃

名花逢深春，各自逞娇怪。蔷薇绕篱根，园丁采去卖。

琐细不知名，结束担头挂。细细随轻风，时时与破坏。

诗人浪自吟，放言竟成躗。红紫一夕空，又见韶华迈。

亭亭珊瑚枝，懒入名花派。每见天秋凉，依竹堪入画。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。